EkBass/fiwiki-20250220-pages-articles huggingface dataset:
Anna-Liisa (tango)

Anna-Liisa on Toivo Kärjen säveltämä ja Kerttu Mustosen sanoittama tangolaulu, jonka on alunperin äänittänyt Toivo Kärjen johtama Electro-orkesteri laulusolistinaan Henry Theel 14. marraskuuta 1947. Kappale nimettiin Kärjen tuolloin 10-vuotiaan tyttären (myöhemmin Anna-Liisa Suurpää) mukaan. == Levytyksiä == * Henry Theel (1947) * Taisto Tammi (1964) * Rempsetti (1975) * Erkki Junkkarinen (1977) * Pepe Lauanne (1978) * Taneli Mäkelä (1990) * Reijo Taipale (1992) == Viitteet == ==Aiheesta muualla== * Suomen Äänitearkisto Luokka:Toivo Kärjen säveltämät kappaleet Luokka:Kerttu Mustosen sanoittamat kappaleet Luokka:Vuoden 1947 kappaleet Luokka:Tangot
Circle in the Square

Circle in the Square on New Yorkissa Manhattanin 50. kadulla sijaitseva Broadway-teatteri. Alkuperäisen Circle in the Square -teatterin perustivat Paul Libin, Theodore Mann ja José Quintero vuonna 1951, ja se sijaitsi Greenwich Villagen 5. Sheridan Squarella. Alkuperäisellä Circle in the Squarella ei ollut teatterilisenssiä, mutta Quintero sai hankittua sille kabareelisenssin; tuotantohenkilökunta ja toimettomat näyttelijät palvelivat tarjoilijoina, jos joku vaati saada ruokaa tai juomaa. Vuonna 1960 teatteri muutti Bleecker Streetille Greenwich Villageen. Teatterin ensiesitys Broadwaylla oli Mourning Becomes Electra, ja se esitettiin 15. marraskuuta 1972. Teatteri sijaitsee katutason alla. Sen pienehkössä auditoriossa on 650 istumaa. Rakennuksessa toimii myös Circle in the Square -teatterikoulu, joka tarjoaa kaksi kahden vuoden pituista harjoitusohjelmaa sekä näyttelemiselle että musikaaliteatterille. ==Aiheesta muualla== *Circle in the Square - official website *Profile of the Circle in the Square Theatre (with seating chart) at NY Tix.com Luokka:Yhdysvaltain teatterit Luokka:Manhattanin rakennukset ja rakennelmat Luokka:Manhattanin kulttuuri Luokka:Midtown (Manhattan)
Määriläiset

Määriläiset ovat länsislaavilainen kansa, joista valtaosa asuu Tšekkiin kuuluvalla Määrin alueella. Vuoden 2011 väestönlaskennan mukaan Tšekissä asui 630 897 määriläistä, kun vielä vuoden 1991 väestönlaskennan mukaan heitä oli 1 363 000\. Valtaosa on muuttanut kansallisuudekseen ”tšekki”. Määriläisen kulttuurin keskuksena on pidetty Määrin pääkaupunkia Brnoa. ==Historia== Määriläiset mainitaan kansana ensimmäisen kerran vuonna 822 kirjoitetuissa annaaleissa. Nimensä he saivat Moravajoesta. Yleisempää vielä tuohon aikaan oli kuitenkin viitata Määrin alueen asukkaisiin nimityksellä sloveenit. Määriläiset yhdistivät Määrin, Böömin, Silesian, Etelä-Puolan ja Pohjois- Unkarin Suur-Määriksi kutsutuksi valtakunnaksi. Valtakunnan uskonnoksi tuli 800-luvulla katolilaisuus. Unkarilaiset tuhosivat Suur-Määrin 900-luvun alussa, ja saksalaiset ajoivat heidät pois. Sen jälkeen aluetta hallitsivat Böömin kuningaskunta ja Habsburgit. Määrissä hallitseva yläluokka puhui saksaa ja kaupunkien asukkaat olivat pääasiassa saksalaisia. Maaseutu oli puolestaan slaavilaisten asuttama. 1800-luvulla syntyi kansallistunteen kasvun myötä ajatus määriläisistä ja tšekeistä yhtenä kansana. Tšekkoslovakian itsenäistyttyä poliitisesti hallitsevaksi luokaksi nousivat tšekit. Määrissä oli edelleen saksalainen yläluokka. Määristä ja Tšekin Sleesiasta tehtiin omat hallinnolliset alueensa. Vuonna 1938 natsi-Saksa miehitti Tšekin ja Slovakia julistautui itsenäiseksi. Määrin alue selvisi toisesta maailmansodasta muuhun Eurooppaan verrattuna vähillä aineellisilla vahingoilla. Kommunistihallinnon aikaan määriläiset eivät kannattaneet yhtä radikaaleja uudistuksia kuin tšekit, vaan olisivat tyytyneet kansallisiin uudistuksiin koko järjestelmän uudistamisen sijasta. 1980-luvun lopulla Määrissä nousi alueen itsehallintoa ja jopa itsenäisyyttä vaativia poliitisia liikkeitä. 1990-luvun puolivälissä Brnossa ja muissa suurissa Määrin kaupungeissa oli massamielenosoituksia, mutta liikehdintä rauhoittui myöhemmin. ==Lähteet== Luokka:Tšekin etniset ryhmät
Isomünsterinseisoja

Isomünsterinseisoja () on saksalainen koirarotu. Se kuuluu saksalaisiin pitkäkarvaisiin seisoviin lintukoiriin, aivan kuten pienimünsterinseisoja ja pitkäkarvainen saksanseisoja. == Luonne ja käyttäytyminen == Luonteeltaan isomünsterinseisoja on eloisa olematta hermostunut. Se on helposti ohjattava, älykäs ja sosiaalinen. == Alkuperä == Tohtori Fitzingerin teorian mukaan pitkäkarvaiset saksalaiset seisojat polveutuvat suuresta silkkikoirasta (Grosser Seidenhund, latinaksi canis extrarios major).Jalostuksen tavoiteohjelma 2005: Isomünsterinseisoja. Suomen Münsterikerho. Keskiajan valkokirjavista lintu- ja haukkakoirista jalostettiin ylösajavia koiria ja viiriäiskoiria, joista sittemmin 1800-luvulla kehittyivät saksalaiset seisojat. 1800-luvun lopulla aloitettiin pitkäkarvaisten saksalaisten seisojien systemaattinen jalostus.Isomünsterinseisoja . Suomen Münsterikerho. Haettu 9.1.2021. Vuonna 1909 pitkäkarvaisen saksanseisojan rotumääritelmästä poistettiin musta väritys, minkä jälkeen pitkäkarvaisia mustavalkoisia seisojia alettiin kasvattaa erillään. Kantakirjaan merkittiin jäljellä olleet 83 yksilöä, joista suurin osa löytyi Länsi-Münsteristä ja Ala-Saksista. Nykyisen rodun jalostus alkoi näiden koirien avulla vuonna 1922. == Käyttötarkoitus == Isomünsterinseisoja on monipuolinen seisova metsästyskoira, ja rotua käytetään pienriistan metsästyksessä seisovana kanakoirana, riistan noutajana sekä haavakkoeläinten jäljittäjänä. Rotu sopii metsästäjälle kanalinnustukseen, kyyhkypassiin, sorsastukseen, pienpetojen pyyntiin ja taitava koira soveltuu myös jänispyyntiin. == Lähteet == ==Aiheesta muualla== *Isomünsterinseisoja *Saksanseisojakerho Luokka:FCI 7 Seisovat lintukoirat Luokka:Seisojat Luokka:Spanielit Luokka:Saksalaiset koirarodut
Claes-Göran Hederström

thumb|Claes-Göran Hederström Claes-Göran Hederström (20. lokakuuta 1945 Danderyd, Ruotsi – 8. marraskuuta 2022 Norrköpinghttps://www.svt.se/kultur/schlagersangaren-claes-goran-hederstrom- ar-dod) oli ruotsalainen laulaja. Hän voitti Melodifestivalenin 1968 kappaleella ”Det börjar verka kärlek, banne mej” ja valikoitui näin edustamaan Ruotsia saman vuoden Eurovision laulukilpailussa. Kansainvälisessä kilpailussa Hederström sijoittui viidenneksi. Hederström osallistui uudestaan Melodifestivaleniin vuonna 1973 kappaleella "Historien om en vän" ja sijoittui kilpailussa kahdeksanneksi. Televisiodebyyttinsä Hederström teki Ruotsin televisiossa 1967. Hederström levytti vuonna 1967 Nina Lizellin kanssa kappaleen "Flickan i fönstret mitt emot".Karin Ekhammar: Nina Lizell firar 50 år som sångerska: "Jag har fortfarande en tysk fanclub." Svensk Damtidning nr 30/2017 s. 55 == Lähteet == == Aiheesta muualla == * Hederströmin viralliset kotisivut Luokka:Ruotsalaiset laulajat Luokka:Ruotsin euroviisuedustajat Luokka:Vuoden 1968 euroviisuedustajat Luokka:Vuonna 1945 syntyneet Luokka:Vuonna 2022 kuolleet
Humber

Humber on Englannin itärannikolla sijaitseva estuaari, jonka pituus on lähes 60 kilometriä ja valuma-alue noin 24 000 neliökilometriä. Se saa vetensä Trent- ja Ousejoista, jotka laskevat sen perukkaan Faxfleetin kylän lähistöllä. Estuaari on yläjuoksullaan noin 1,5 kilometriä leveä, mutta levenee vähitellen, kunnes laskee Pohjanmereen noin yhdeksän kilometrin levyisenä. Humber virtaa pääosin alavien maiden halki ja sen rannoilla sijaitsee useita merkittäviä satamakaupunkeja, kuten Hull, ja Ison-Britannian suurin kauppasatama Grimsbyn ja Imminghamin satama. == Lähteet == == Aiheesta muualla == * Luokka:Lincolnshiren joet Luokka:East Riding of Yorkshiren joet Luokka:Atlantin valtameren lahdet Luokka:Estuaarit
Pohjois-Virmas–Etelä-Virmas

Pohjois-Virmas–Etelä-Virmas eli VirmasvesiWSOY Facta - Virmasvesi (Pieksänmaa) (SYKE:n järvinumero 04.255.1.002Pohjois-Virmas–Etelä-Virmas. Järviwiki. Viitattu 5.9.2016.) on järvi Pieksämäellä Etelä-Savossa. Salmi jakaa järven kahteen osaan, Pohjois- ja Etelä-Virmakseen. Pohjois-Virmas laskee Virmasjokea Längelmäenjärveen. Etelä-Virmas ulottuu hiukan myös Joroisten kunnan puolelle.Pohjois-Virmas. Kansalaisen Karttapaikka, Maanmittauslaitos. Viitattu 5.9.2016. Pohjois-Virmas on melko kirkasvetinen ja ruskea, tyypiltään keskihumuksinen ja lievästi rehevä. Etelä-Virmas on ajoittain samea ja hyvinkin ruskea, tyypiltään runsashumuksinen ja rehevä. ==Lähteet== Luokka:Pieksämäen järvet Luokka:Haukiveden–Kallaveden alue Luokka:Joroisten järvet Luokka:Virtasalmi
Nappy Boy Entertainment

Nappy Boy Entertainment on yhdysvaltalainen levy-yhtiö. Sen artisteihin kuuluvat T-Pain, Tay Dizm, Travis McCoy, Sophia Fresh ja Young Ca$h. ==Aiheesta muualla== * Kotisivut Luokka:Yhdysvaltalaiset levy-yhtiöt
Salomaa

Salomaa voi tarkoittaa seuraavia: * salomaa eli salo, laaja metsä tai suuri saari * Salomaa Group, markkinointipalveluja ja liikkeenjohdon konsultointia tarjoava yhtiöryhmä * Salomaa, seuraavien henkilöiden sukunimi: ** Aarne Salomaa (1904–1982), mainosalan yrittäjä ja yritysjohtaja, kauppaneuvos ** Aliina Salomaa (1866–1909), raittiusliikkeen vaikuttaja ** Arto Salomaa (1934–2025), matemaatikko ja akateemikko ** Erkki Salomaa (1917–1971), kommunistipoliitikko ja ammattiyhdistysmies ** Heikki Salomaa (1959–2003), muusikko ja näyttelijä ** Hiski Salomaa (1891–1957), amerikansuomalainen kuplettilaulaja ja lauluntekijä ** Jalmari Edvard (J. E.) Salomaa, vuoteen 1906 Grönholm (1891–1960), filosofi ja Turun yliopiston professori ** Johanna Salomaa, Jonsu (s. 1984), laulaja, lauluntekijä, viulisti ja kitaristi, Indica-yhtyeen perustajajäsen ** Johannes Salomaa (s. 1984), saksofonisti, musiikinsovittaja ja kapellimestari ** Juhani Salomaa (1944–1990), päätoimittaja ja viihdekirjailija ** Kai Salomaa (1957–2003?), henkirikoksen uhriksi epäilty kadonnut henkilö ** Kauko Salomaa (1928–2016), pikaluistelija ** Maire Salomaa-Hillman (1911–1991), opistonjohtaja, toimittaja ja nuortenkirjailija ** Markku Salomaa (1954–2024), historian ja politiikan tutkija, päätoimittaja ** Martti Salomaa (1920–2009), pikaluistelija ja kauppaneuvos ** Mauri Salomaa, Mauri Härmä (s. 1946), iskelmälaulaja ** Niko Salomaa (s. 1988), purjehtija ja vammaisurheilija ** Onni Salomaa (1919–1980), muusikko, säveltäjä ja sanoittaja ** Onni Salomaa (s. 1937), toimittaja ja kirjailija ** Pauli Salomaa (1907–1983), arkkitehti ** Pekka Salomaa (s. 1933), oopperalaulaja ja kirjailija ** Petteri Salomaa (s. 1961), oopperalaulaja ** Risto Salomaa (s. 1961), elokuvatuottaja ** Rosa Salomaa (s. 1994), lapsinäyttelijä ** Sami-Ville Salomaa (s. 1977), jääkiekkoilija ** Samuli Salomaa (s. 1994), salibandyn pelaaja ** Santeri Salomaa (1886–1970), yritysjohtaja, kauppaneuvos ** Sonya Salomaa, kanadalainen näyttelijä ** Suvi Salomaa (s. 1987), näyttelijä, tanssija, ohjaaja ja koreografi ** Tyyne Salomaa (1891–1938), SDP:n kansanedustaja ** Veikko Salomaa (s. 1950), lääkäri, THL:n tutkimusprofessori ** Valva Salomaa (1917–1970), kirjailija Luokka:Luettelot henkilöistä sukunimen mukaan
Saukkonen

Saukkonen voi tarkoittaa seuraavia: ;henkilöitä: * Aimo Saukkonen (1906–1994), Suomen merivoimien kommodori * Alfred Saukkonen (1887–1946), kirjailija * Eero Saukkonen (1947–2023), yritysjohtaja ja osuustoimintavaikuttaja, kauppaneuvos * Immanuel Saukkonen (1909–1970), taidemaalari * Juhani Saukkonen (1937–2024), keskustalainen poliitikko, kansanedustaja ja ministeri * Jussi Saukkonen (1905–1986), poliitikko, kansanedustaja ja ministeri, Kokoomuksen puheenjohtaja 1955–1965 * Kalevi Saukkonen (s. 1943), maratonjuoksija * Lea Saukkonen (s. 1957), meteorologi * Matti Saukkonen (1927–1979), pikajuoksija * Mika Saukkonen (s. 1966), urheilutoimittaja * Pauli Saukkonen (s. 1933), kielentutkija, professori * Tauno Saukkonen (1902–1965), Maalaisliiton kansanedustaja, kunnallisneuvos * Tauno Saukkonen (1906–1968), kenraalimajuri ja linnoitusten suunnittelija * Tuomas Saukkonen (s. 1980), laulaja ja kitaristi * Ville Saukkonen, oopperaohjaaja ;järviä ja lampia: * Iso- Saukkonen, järvi Viitasaaren Niinimäenkylässä * Pieni-Saukkonen, lampi Viitasaaren Kotvalassa.
MorphOS

MorphOS on osittain kaupallinen käyttöjärjestelmä PowerPC-pohjaisille tietokoneille. Se on sekoitus suljettua ja avointa lähdekoodia ja on API- yhteensopiva Amiga-tietokoneille vuonna 1994 julkaistun AmigaOS 3.1:n kanssa. MorphOS:n tarkoitus on tarjota mahdollisimman nykyaikainen järjestelmä, jossa esikuvan vanhentuneita ominaisuuksia on uudistettu ja puutteita korjattu. MorphOS:n 1-sarjan versiot olivat ilmaisia, mutta 2.0-versiosta lähtien käyttöjärjestelmän pidempiaikainen käyttö on vaatinut maksullisen rekisteröinnin. MorphOS on saatavilla vain PowerPC-laitearkkitehtuurille, kuten Efika- sekä Pegasos-tietokoneille ja Applen PPC-pohjaisille Mac mini-, eMac- ja Power Mac -tietokoneille. Sen lisäksi MorphOS on ollut saatavilla myös Amiga-tietokoneille, joissa on PowerPC-kiihdytin. MorphOS:lla on paljon yhteyksiä täysin avoimeen AROS-käyttöjärjestelmään, joka on yksi AmigaOS- perheen kolmesta haarasta. MorphOS käyttää osin AROS-lähdekoodia ja AROS on puolestaan saanut käyttöönsä MorphOS:n kehittäjien tekemiä parannuksia. MorphOS:n työpöytäohjelmisto on julkaistu GNU GPL -lisenssillä kaikkien kehittäjien käyttöön, joskaan yritykset siirtää työpöytä muihin vastaaviin käyttöjärjestelmiin eivät ole edistyneet. ==Katso myös== * AmigaOS 4 * AROS == Aiheesta muualla == Luokka:Käyttöjärjestelmät Luokka:Amiga
Dead Rising 2

Dead Rising 2 on Capcomin kehittämä ja julkaisema toimintaseikkailupeli. Se julkaistiin vuonna 2010 PlayStation 3:lle, Xbox 360:lle ja Microsoft Windowsille. Pelin tarina sijoittuu viisi vuotta edellisen pelin tapahtumien jälkeen. Tapahtumapaikka on kuvitteellinen Fortune City, jonka esikuvana toimi Las Vegas. Pelissä voi käyttää monenlaisia esineita aseina. == Vastaanotto == Esineiden yhdistely aseiksi sai kehuja arvosteluissa. == Katso myös == * Dead Rising (pelisarja) == Lähteet == == Aiheesta muualla == * Luokka:Dead Rising Luokka:Xbox 360 -pelit Luokka:PlayStation 3 -pelit Luokka:Windows-pelit Luokka:Vuoden 2010 videopelit
Otepään linnavuori

250px|thumb|oikea|Otepään kivilinnan rauniot. Otepään linnavuori on paikka, jolla sijaitsi Ugandin muinaismaakunnan tärkeimpiin tukikohtiin kuulunut Otepään muinaislinna. Asiakirjoissa se mainitaan ensi kerran vuonna 1116, jolloin Novgorodin ruhtinas valloitti sen, mutta perääntyi pois nopeasti. Sama tapahtui uudelleen vuonna 1192. Linna poltettiin Kalparitariston hyökkäyksessä Baltian ristiretkien aikana vuonna 1208. Vuosien 1224–1225 aikana sen tilalle rakennettiin kivilinna, josta tuli Tarton ohella Tarton hiippakunnan toinen keskus. Linna tuhoutui 1200-luvulla lähes täysin ritarikunnan ja piispan välisessä sodassa. Otepää - wmee-066.jpg Otepää - wmee-054.jpg Otepää - wmee-057.jpg Otepää - wmee-058.jpg ==Katso myös== * Põltsamaan linna ==Lähteet== Luokka:Viron linnoitukset Luokka:Otepään rakennukset ja rakennelmat
Dauphinén Alpit

Dauphinén Alpit () on Läntisten Alppien osa. Se sijaitsee Ranskassa pääosin entisen Dauphinén provinssin alueella. Korkein huippu on Barre des Écrins, 4102 metriä, joka on koko Alppien eteläisin yli neljän kilometrin huippu. Monet muutkin huiput ylittävät kolme kilometriä. Ecrinin massiivi on kansallispuisto.France Freezing cold == Korkeimmat huiput == *Barre des Écrins, 4102 m *la Meije, 3983 m *l'Ailefroide, 3954 m *Mont Pelvoux, 3946 m *Pic sans Nom, 3914 m *le Râteau, 3809 m *la Grande Ruine, 3765 m *Roche Faurio, 3730 m *les Bans, 3669 m *les Agneaux, 3664 m *Aiguille du plat de la Selle (Soreiller-Gruppe), 3597 m *les Rouies, 3589 m *Olan, 3564 m == Lähteet == == Aiheesta muualla == *Peakware Luokka:Alppien vuoristot Luokka:Ranskan vuoristot
Petri Salin

Petri Salin (s. 1965) on helsinkiläinen kirjailija, joka on julkaissut novelleja ja artikkeleita eri fanzineissa kuten Portti, Usvazine, Finnzine ja Enhörningen sekä antologioissa kuten Murhan sävel, Tuhansien zombien maa, Fantastinen Espoo ja Sherlock Holmes Suomessa. Häneltä on ilmestynyt kolme kirjaa: novellikokoelman Jäätynyt Kokytos (Turbator 2009), pienoisromaanin Toinen nainen (Turbator 2009) ja novellikokoelman Kolmaskymmenes kolmas simpanssi (Turbator 2010). Proosan lisäksi Salin on kirjoittanut kuunnelmia ja näytelmiä, joita on käännetty useille kielille, sekä lauluntekstejä rock- yhtyeessä Maan hiljaiset. == Teokset == * * * == Lähteet == == Aiheesta muualla == * Kari Salminen: Kirjallisuus on fantastista. Turun Sanomat 2.10.2010. Luokka:Suomalaiset kirjallisuuskriitikot Luokka:Suomalaiset tieteiskirjailijat Luokka:Suomalaiset rikoskirjailijat Luokka:Suomalaiset novellikirjailijat Luokka:Suomenruotsalaiset kirjailijat Luokka:Vuonna 1965 syntyneet Luokka:Elävät henkilöt
Niva

Niva on muun muassa: * niva eli vuolle, nopeasti virtaava joen kohta * Niva, kylä Pyhäselässä Joensuussa * Nivajoki, joki Venäjällä * Niva, entinen venäläinen viikkolehti * Lada Niva, automalli. ;Suomalainen sukunimi: * Heikki Niva (s. 1992), telinevoimistelija ja snookerpelaaja * Jouko Niva (s. 1958), kolmiloikkaaja * Jukka Niva, mediajohtamisen ammattilainen * Jussi Niva (s. 1966), kuvataiteilija * Nanna Niva (s. 2004), jalkapalloilija * Tero Niva (1962–2003), näyttelijä * Väinö Niva (1900–1978), kauppaneuvos. Luokka:Sukunimet
Leijat Helsingin yllä

Leijat Helsingin yllä () on Kjell Westön vuonna 1996 ilmestynyt romaani, joka kertoo suomenruotsalaisen helsinkiläisperheen tarinan 1960-luvulta 1990-luvulle. Kirjan pohjalta tehtiin vuonna 2001 Peter Lindholmin ohjaama samanniminen elokuva. Luokka:Kjell Westön teokset Luokka:Vuoden 1996 kirjat Luokka:Historialliset romaanit
Nicolai von Bodisco

upright|thumb|Bodiscon hauta Helsingin ortodoksisella hautausmaalla. Nicolai von Bodisco (; 23. syyskuuta (J: 12. syyskuuta) 1757 Pietari – 1. marraskuuta (J: 20. lokakuuta) 1815 Helsinki) oli Venäjän keisarikunnan laivaston amiraali, joka toimi vuosina 1812–1815 Viaporin linnoituksen sotasataman päällikkönä.Harry Halén: Viaporin komendantit ja sotilaskuvernöörit 1808–1918, s. 28. Unholan aitta 17. Helsinki 2003. Bodiscon suku oli alkujaan hollantilainen. Hän kävi vuosina 1771–1773 Pietarin merikadettikoulun ja palveli sen jälkeen Venäjän Itämeren-laivastossa. Hän valmistui 1777 midshipmaniksi ja 1780 kapteeniksi, minkä jälkeen hän pääsi kiertämään merillä kontra-amiraali Borisovin ja vara-amiraali Tšitšagovin eskaaderien mukana. Bodisco ylennettiin 1788 kapteeniluutnantiksi ja hän osallistui Kustaa III:n sodan aikana Suursaaren (1788), Öölannin (1788), Räävelin (1790) ja Viipurinlahden meritaisteluihin (1790). Vuosina 1793–1797 hän oli muun muassa fregatin komentajana eri laivueissa. Saatuaan 1798 ylennyksen 1. luokan kapteeniksi hän erosi sotapalveluksesta, mutta palasi kolme vuotta myöhemmin ja palveli 1801–1806 Räävelin (Tallinnan) sotasatamassa. Hänet ylennettiin 1804 komentajakapteeniksi ja 1808 kontra-amiraaliksi.Бодиско, Николай Андреевич Большая биографическая энциклопедия (2009), dic.academic.ru. Viitattu 10.6.2017. Suomen sodan aikana Bodisco teki maaliskuussa 1808 kahdentuhannen miehen voimin maihinnousun Ruotsille kuuluneelle Gotlannin saarelle, jotta Englanti ei pystyisi tekemään siitä laivastonsa tukikohtaa. Bodisco julistautui 25. huhtikuuta 1808 Gotlannin kuvernööriksi, mutta vain kolme viikkoa myöhemmin amiraali Olof Rudolf Cederströmin komentamat ylivoimaiset ruotsalaisjoukot pakottivat hänet vetäytymään saarelta. Palattuaan kotimaahansa Bodisco tuomittiin toukokuussa 1808 sotaoikeudessa, koska hän oli luovuttanut saaren ja joukkojensa aseet ruotsalaisille ilman taistelua. Hän menetti kunniamerkkinsä, hänet alennettiin matruusiksi ja karkotettiin Pohjois-Venäjälle Vologdaan. Keisari Aleksanteri I armahti hänet lokakuussa 1811, jolloin hän sai takaisin asemansa ja kunniamerkkinsä.Natalja Erchova & Irina Dergacheva: Suomi, Ruotsi ja Venäjä tuhat vuotta naapureina: Gotlanti ja Visby Viitattu 10.6.2016.Nordisk familjebok (1905), s. 863–864 Runeberg.org. Viitattu 10.6.2017. Bodisco nimitettiin marraskuussa 1812 Viaporin sotasataman päälliköksi, missä tehtävässä hän oli kolme vuotta myöhemmin tapahtuneeseen kuolemaansa asti. Epävarman tiedon mukaan hän olisi tehnyt itsemurhan ottamalla myrkkyä. Bodisco on haudattu Hietaniemeen Helsingin ortodoksiselle hautausmaalle. Hänen hautakivensä on hautausmaan vanhin nykypäiviin säilynyt muistomerkki.Marja Pehkonen: Hauraita muistoja Helsingin hautausmailta, s. 61, 67. Helsingin kaupunginmuseo 2008. == Lähteet == Luokka:Venäjän keisarikunnan laivaston amiraalit Luokka:Vuonna 1757 syntyneet Luokka:Vuonna 1815 kuolleet
Lisää leikkilauluja

Lisää leikkilauluja sisältää lastenyhtyeen Fröbelin Palikat lauluja CD:iltä Hippulat vinkumaan ja Zupadibum. Se ilmestyi VHS:lle vuonna 1999 ja DVD:lle vuonna 2007. Mukana on kolme uutta laulua. "Tekis mieli soittaa" -videolla Timo Nuutinen soittaa sekä kitaraa että bassoa. Konserteissa basso-osuus on jätetty kokonaan pois, koska yhtyeellä ei ole erikseen live-basistia. == Kappaleet == Kappaleeseen "Peukku tahtoo tanssia" tehtiin tätä videota varten uusi sovitus. # Leikimme ja loikimme (Zupadibum) # Peilin edessä (uusi kappale) # Kaivan monttua (Zupadibum) # Autopesula (Hippulat vinkumaan) # Kas metsämökin ikkuna (Zupadibum) # Monitoimikone (Hippulat vinkumaan) # Peukku tahtoo tanssia (Hippulat vinkumaan) # Kurki (Zupadibum) # Eno Etukeno (Hippulat vinkumaan) # Astronautit (Zupadibum) # Pallo (Hippulat vinkumaan) # Kapteeni käskee (Hippulat vinkumaan) # Kahta sataa (uusi kappale) # Roxammakko (Hippulat vinkumaan) # Töihin sirkukseen (Hippulat vinkumaan) # Piilossa (Zupadibum) # Tekis mieli soittaa (Zupadibum) # Maasta se sienikin (Zupadibum) # Viisi ilmapalloa (Hippulat vinkumaan) # Päinvastoin (Zupadibum) # Me merirosvot (Zupadibum) # Hissimusiikkia (uusi kappale) # Hippulat vinkumaan (Hippulat vinkumaan) # Hervoton hepuli (Zupadibum) # Pakko mennä nukkumaan (Hippulat vinkumaan) # Aurinko laskee (Zupadibum) == Aiheesta muualla == * Lisää leikkilauluja discogs.com -sivustolla Luokka:Musiikki-VHS:t Luokka:Fröbelin Palikoiden DVD:t
This Is Heavy Metal

This Is Heavy Metal on Lordin musiikkikappale, joka kertoo siitä, mitä heavy metal on Lordin mielestä. Kappale kuultiin ensimmäistä kertaa, kun yhtye esitti sen vuoden 2010 kesäfestarikeikoillaan yllätyksenä. Kappale julkaistiin singlenä 9. elokuuta 2010. Se on ensimmäinen singlejulkaisu Babez For Breakfast -albumilta. Single julkaistiin alun perin vain digitaalisena. Myöhemmin siitä painettiin rajoitettu noin 200 kappaleen erä myyntiin Rokkikauppa-nettikauppaan. This Is Heavy Metal on mukana Saw 3D -soundtrackilla. Mr. Lordi kertoo yhtyeen foorumilla kappaleesta seuraavasti: Monsterboard Singlen kansikuvaksi Mr. Lordi halusi maalata jotain mikä kiteyttäisi sekä 80-luvun metalin olemuksen ja myös samalla toimisi kunnianosoituksena yhtyeen omille suosikeille tuolta aikakaudelta. Mr. Lordi loi kanteen eräänlaisen "Frankensteinin hirviön" joka on koottu esimerkiksi Twisted Sisterin, Kissin, W.A.S.P.in ja Alice Cooperin palasista.This Is Heavy Metal-video lähestyy Kappaleen Kaapelitehtaalla kuvattu musiikkivideo on yhtyeen ensimmäinen, joka on kuvattu kokonaan green screenin edessä. Videon ohjasi Jukka Salo.Maria Jyrkäs, Mr. Lordi 2022, s. 464 == Kappaleet== # == Kokoonpano == * Mr. Lordi – laulu * Amen – kitara * OX – basso * Kita – rummut, taustalaulu * Awa – koskettimet == Lähteet == Maria Jyrkäs, Mr. Lordi: Lordiary. Tammi, 2022 === Viitteet === == Aiheesta muualla == * This Is Heavy Metal Discogsissa. * Luokka:Lordin kappaleet Luokka:Vuoden 2010 kappaleet
Antanas Mockus

Aurelijus Rutenis Antanas Mockus Šivickas (s. 25. maaliskuuta 1952 Bogotá) on kolumbialainen matemaatikko, filosofi ja poliitikko. Mockus on liettualaisten maahanmuuttajien poika. Hän opiskeli matematiikkaa Dijonissa Université de Bourgognessa, sekä filosofiaa Universidad Nacional de Colombiassa. Hän työskenteli tutkijana vuodesta 1975 vuoteen 1993, jolloin jätti asemansa rehtorina ja pyrki Bogotán pormestariksi. Tässä tehtävässä hän toimi kahteen otteeseen 1995–1997 ja 2001–2004. Hän jätti pormestarin aseman ennenaikaisesti vuonna 1997 asettuakseen ehdolle Noemí Sanínin varapresidentiksi seuraavan vuoden vaaleissa. Mockus muodosti "Visionarios con Antanas" -puolueen vuoden 2006 vaaleihin, mutta se ei saanut yhtään paikkaa. Myös saman vuoden presidentinvaalissa hän jäi neljänneksi. Syksyllä 2009 Mockus liittyi Partido Verden jäseneksi, joka asetti hänet ehdokkaaksi vuoden 2010 presidentinvaaliin. Viikkoa ennen vaaleja Mockus oli kyselyissä tasan entisen puolustusministeri Juan Manuel Santosin kanssa.Empate técnico entre Santos y Mockus, aspirantes presidenciales en Colombia La Jornada Ensimmäisellä vaalikierroksella Mockus sai noin 22 prosenttia äänistä ja pääsi toiselle kierrokselle 47 prosenttia äänistä vieneen Santosin kanssa.Kolumbian presidentinvaaleissa mennään toiselle kierrokselle YLE Uutiset Toisella kierroksella 20. kesäkuuta Mockus sai 27,6 % äänistä, kun hänen kilpailijansa Santos voitti selvin luvuin saaden 69 % äänistä.http://www.elpais.com/articulo/internacional/Santos/arrolla/elecciones/presidenciales/colombianas/elpepuint/20100620elpepuint_8/Tes Mockusin edustaman puolueen nimi on Partido verde, sananmukaisesti Vihreä puolue, mutta toisin kuin eurooppalaiset vihreät puolueet, se ei pidä tärkeimpänä asianaan ympäristökysymyksiä vaan politiikan läpinäkyvyyttä.Kolumbian presidentinvaaleista odotetaan jännitysnäytelmää Helsingin Sanomat 30.5.2010 == Lähteet == ==Aiheesta muualla== * http://www.antanasmockus.com/ Mockus Mockus Mockus
Elämän tarkoitus (täsmennyssivu)

Elämän tarkoitus voi viitata ainakin seuraaviin: * elämän tarkoitus, filosofinen ajattelu elämisen päämäärästä * Monty Python – Elämän tarkoitus (Monty Python's the Meaning of Life), Monty Python-komediaryhmän elokuva vuodelta 1983 * Elämän tarkoitus, Kolmas Nainen -yhtyeen viides studioalbumi vuodelta 1991 ** "Elämän tarkoitus", edellä mainitun albumin toinen raita * Elämän tarkoitus, Raaka-Aine-yhtyeen ensimmäinen levy-yhtiön julkaisema single vuodelta 2009 * "Elämän tarkoitus", neljäs raita Eppu Normaalin studioalbumissa Kahdeksas ihme (1985) * "Elämän tarkoitus", kuudes raita Stam1nan neljänneltä studioalbumilta Viimeinen Atlantis (2010).
Afrikan laatta

Afrikan laatta on mannerlaatta, joka kattaa Afrikan mantereen sekä laajat alueet ympäröivien valtamerien pohjaa. Afrikan laatta erkanee Arabian laatasta, joiden rajamailla sijaitsee loittonemisvyöhykkeille tyypillinen aktiivinen Iso hautavajoama.Mäkelä, Eeva: Kohti uutta Pangaiaa. Tiede 09/2007. Erkanemisesta aiheutuu alueella maankuoren siirroksia, vulkaanista toimintaa ja maanjäristyksiä.Possenmayer, Ines: Mannerlaattojen liikkeet aiheuttavat maanjäristykset Geo-lehti syyskuu 2008. Arabian laatan erkanemisen takia syntyi Punainenmeri 20–30 miljoonaa vuotta sitten. Itä-Afrikka on lisäksi irtautumassa muusta Afrikasta, mikä on synnyttänyt Itä-Afrikan hautavajoaman. Miljoonien vuosien kuluessa Itä-Afrikan ja muun Afrikan väliin saattaa syntyä uusi meri, joka sitten taas katoaa laattojen liikkuessa enemmän yhteen. Samalla Afrikan laatan pohjoisosa tunkee päin Eurooppaa, kun laatta liikkuu pohjoiseen päin. ==Lähteet== Luokka:Afrikan maantiede Luokka:Mannerlaatat
Atalarik

Atalarik (516 – 2. lokakuuta 534) oli ostrogoottien kuningas vuosina 526–534. Hän oli Eutharicin ja Amalasuntan poika sekä Teoderik Suuren tyttärenpoika. Isoisänsä kuoltua Atalarik tuli kuninkaaksi kymmenvuotiaana, ja koska hän oli alaikäinen, toimi sijaishallitsijana hänen vaikutusvaltainen äitinsä Amalasunta, Teoderikin tytär. Amalasunta pyrki parantamaan goottien ja Bysantin välisiä suhteita, mikä herätti tyytymättömyyttä areiolaisen uskon omaksuneissa gooteissa. Atalarik kuoli jo vuonna 534, minkä jälkeen Amalasunta julisti kuninkaaksi serkkunsa Theodahadin.Kari 2001, s. 123 == Lähteet == *Risto Kari: Historian ABC - Kaikkien aikojen valtiot. Osa 4. Kustannusosakeyhtiö Tammi 2001. ISBN 951-31-1096-6. === Viitteet === Luokka:Vuonna 516 syntyneet Luokka:Vuonna 534 kuolleet Luokka:Ostrogoottien kuninkaat
Long John Silver’s

Long John Silver's, Inc. (lyh. LJS) on vuonna 1969 perustettu yhdysvaltalainen pikaruokaravintola, joka on erikoistunut kala- ja äyriäisruokiin. Ravintolan nimi ja konsepti ovat peräisin Robert Louis Stevensonin kirjasta Aarresaari. Ravintolan pääkonttori sijaitsee Kentuckyssa Louisvillen osavaltiossa. Long John Silver's oli vuoteen 2011 saakka maailman suurimman ravintola-alan yrityksen Yum! Brandsin omistuksessa. == Lähteet == *Long John Silver's - About Luokka:Yhdysvaltalaiset pikaruokaketjut
DVD (Kotiteollisuus)

Kotiteollisuus DVD on lappeenrantalaisen yhtyeen, Kotiteollisuuden, DVD-video . DVD:n julkaisijana on Johanna Kustannus ja se ilmestyi 30. marraskuuta 2005. Videolla on Kotiteollisuuden kappaleita live-esiintymisissä sekä musiikkivideoita. Tuotannosta vastaa Raja Production. Koko videon sisällön suunnittelivat Sami Parkkinen ja Jaakko Kilpäinen. Valikkoanimaatiot on puolestaan tehnyt Jussi Santaniemi ja videon on koostanut Ismo Lampi. Tuotantopäällikkönä toimi Juha Virekoski. == Sisältö == === Musiikkivideot (vuosilta 1998 - 2005) === * Routa ei lopu * Jos sanon * Ruumiinlaulaja * Kädessäni * Valtakunta * Rakastaa / ei rakasta * Helvetistä itään * Minä olen * Tämän taivaan alla * Kultalusikka * Vieraan sanomaa * Kaihola lyhytelokuva \+ audio-kommentaari videoihin === Live videot (vuosilta 1998 - 2005) === ====Jyrki 1998==== * Virret soi ====Kerubi 2002==== * Kielletyn puun hedelmä ====Ilosaarirock 2004==== * Meren mutaa * Voimakas * Tuonen joutsen * Kultalusikka * Minä olen ====Imatra big band festival 2004==== * Veri valuu maahan * Kuningas mammona * Vuonna yksi ja kaksi * Kielletyn puun hedelmä ====MTV 3+ Stage 2005==== * Raskas kantaa * Hulluutta ja humalaa * Helvetistä itään == Lähteet == * Kotiteollisuus.com/DVD:t/dvd === Viitteet === Luokka:Kotiteollisuuden albumit Luokka:Musiikki-DVD:t
Liuskamiinanköynnös

Liuskamiinanköynnös eli miinanköynnös (Ipomoea lobata) on ruohovartinen köynnöskasvi. Se kasvaa luonnonvaraisena Keski- ja Etelä-Amerikassa, mutta sitä kasvatetaan koristekasvina eri puolilla maailmaa.Fine Gardening Luontaisilla kasvupaikoillaan se on monivuotinen, mutta koristekasvina yksivuotinen.Spanish flag BBC Garden Miinanköynnös kasvaa Suomessa 120–180 cm pitkäksi, etelämpänä jopa viisimetriseksi. Sen kukat kasvavat rivissä pitkän kukkavarren yhdellä puolella. Ne ovat nuorena punaiset, mutta muuttuvat vanhemmiten asteittain kermanvärisiksi.Viherlandia == Lähteet == == Aiheesta muualla == * Finto: Kassu – Kasvien suomenkieliset nimet: Ipomoea lobata Luokka:Elämänlangat
Oszkár Molnár

Oszkár Molnár (s. 1. kesäkuuta 1956) on unkarilainen poliitikko. Hän oli aiemmin pienen Edelényn pormestari. Hänet valittiin parlamentiin vuoden 2010 vaaleissa ainoana riippumattomana ehdokkaana. Molnár vaikutti 1980-luvulta SZDSZ:ssa, kunnes vaihtoi vuonna 1993 Fidesziin. Hänet erotettiin Fideszin listalta romaneihin ja juutalaiseen suurpääomaan liittyvien kiistanalaisten kommenttien vuoksi. Vuoden 2010 vaalien toiselle kierroksella hän sai Jobbikin tuen. Jobbikin kanssa hän jakaa käsityksen Euroopan unionista ja romaneista, mutta vastustaa tavoitteita neuvotella rajat naapurimaiden kanssa uudelleen.http://www.budapesttimes.hu/index.php?option=com_content&task;=view&id;=14516&Itemid;=219 http://www.sme.sk/c/5345537/dvaja-z-fideszu-kandiduju-v-edelenye-proti- sebe.html ==Lähteet== * http://ertunkvannak.hu/kepviselo/68 Luokka:Unkarilaiset poliitikot Luokka:Unkarin pormestarit Luokka:Vuonna 1956 syntyneet Luokka:Elävät henkilöt
Pompeji (täsmennyssivu)

Pompeji tai Pompeii voi tarkoittaa ainakin seuraavia: * Pompeji, Vesiviuksen purkauksessa vuonna 79 jaa. tuhoutunut kaupunki Italiassa ** Pompei, nykyinen kaupunki Italiassa, rakennettu osittain vanhan kaupungin päälle * Pompeji, Robert Harrisin historiallinen romaani vuodelta 2003 * Pompeii, Triumvirat- yhtyeen albumi vuodelta 1977 * ”Pompeii”, Bastille-yhtyeen musiikkikappale vuodelta 2013 * Pompeji, Paul W. S. Andersonin ohjaama elokuva vuodelta 2014.
Pentti Koivikko

Pentti Ilmari Koivikko (1. joulukuuta 1944 Kurikka – 12. joulukuuta 2021 NaantaliKuolinilmoitus. Turun Sanomat 24.12.2021 ) oli naantalilainen taidemaalari, -piirtäjä ja -graafikko. Hän on opiskeli Turun piirustuskoulussa vuosina 1965–1967 Hän debytoi taiteilijana Kokemäellä vuonna 1972 ja toimi Turun Sanomien taiteilijana vuosina 1973–1976. Koivikolla oli neljännesvuosisadan aikana yli 50 yksityisnäyttelyä, Suomen lisäksi Ruotsissa, Espanjassa, Japanissa, Alankomaissa, Venäjällä ja Saksassa. Uransa loppuaikoina hän tuotti öljyvärimaalausten lisäksi yhä enemmän serigrafioita. ==Lähteet== * Pentti Koivikko. Oma sivusto. ===Viitteet=== Luokka:Suomalaiset taidemaalarit Luokka:Vuonna 1944 syntyneet Luokka:Vuonna 2021 kuolleet
Commando

Commando tarkoittaa seuraavia asioita: * C-46 Commando, kuljetuslentokone * Cadillac Gage Commando, panssariajoneuvo * Norton Commando, moottoripyörä * Korkeajännitys (Commando), sarjakuvalehti * Commando, elokuva * Commando, punk-yhtye Ramonesin esittämä kappale. * Commando – kotien puolesta (Suburban Commando), elokuva * Commandos – itsemurhapartio (Commandos), elokuva * Commando, videopeli * Commandos, videopelisarja.
Bố Trạch

Bố Trạch () on piirikunta Vietnamissa Bắc Trung Bộn alueella Quảng Bìnhin maakunnassa. Piirikunnan hallinnollinen keskus on Hoàn Lãoin kaupunki. Piirikunnan pinta-ala on 2 123 neliökilometriä ja asukasluku 171 921 (vuonna 2003). Piirikunnan väestötiheys on siten 85 asukasta neliökilometrillä. == Kaupungit ja kunnat == * 1 kaupunkia: Hoan La. * 15 kuntaa: Nhân Trạch, Thượng Trạch, Tân Trạch, Xuân Trạch, Lâm Trạch, Phúc Trạch, Lâm Trạch, Hưng Trạch, Liên Trạch, Mỹ Trạch, Hạ Trạch, Bắc Trạch, Thanh Trạch, Hải Trạch, Trung Trạch. == Lähteet == Luokka:Quảng Bình
FromSoftware

FromSoftware on japanilainen videopelien kehittäjä ja julkaisija, joka perustettiin 1. marraskuuta 1986.https://www.mobygames.com/company/fromsoftware-inc Pelitalon epävirallisesti Souls-nimellä tunnettu pelisarja on menestynyt myyden yli 27 miljoonaa kappaletta toukokuuhun 2020 mennessä. Pelitalon yksinoikeudella PlayStation 4:lle julkaistu Bloodborne on menestynyt paremmin kuin Sony ennakkoon odotti. Yhtiön kehittämä Sekiro: Shadows Die Twice voitti Game of the Year -palkinnon The Game Awards -palkintogaalassa vuonna 2019. == Pelit == * Armored Core -sarja * King’s Field -sarja *Demon’s Souls *Dark Souls *Dark Souls II *Bloodborne *Dark Souls III *Sekiro: Shadows Die Twice *Elden Ring == Lähteet == == Aiheesta muualla == * Profiili MobyGamesissä *From Softwaren kotisivut *From Software IGN-sivustolla *
Infinitismi

Infinitismi on tietoteoreettinen uskomusten oikeutusteoria. Sen mukaan tieto voi saada oikeutuksensa äärettömän ja ei-kehämäisen oikeuttamisen ketjun kautta.Klein, Peter: "Human Knowledge and the Infinite Regress of Reasons". Teoksessa Perinteisemmissä oikeutusteorioissa, kuten fundamentalismissa ja koherentismissa, on katsottu, ettei ääretön regressio voi tarjota pätevää oikeutusta tiedolle. Näiden näkemysten mukaan jos uskomus a saa oikeutuksen uskomukselta b, b oikeutuksen uskomukselta c, ja niin edelleen, tällöin joko 1) tällaisen oikeuttamisen ketjun tulee päättyä johonkin uskomuksen, joka ei enää tarvitse erillistä oikeutusta (perususkomus); 2) ketjun tulee olla muodoltaan kehämäinen, jolloin oikeutus muodostuu uskomusten keskinäisestä koherenssista eli niiden kokonaisuuden johdonmukaisuudesta; tai 3) uskomuksemme eivät ole lainkaan oikeutettuja (tietoteoreettinen skeptisismi). Infinitismi on haastanut tämän konsensusnäkemyksen. Infinitismiä on kannattanut muun muassa Peter D. Klein, joka on perustanut näkemyksensä Paul Moserin (1984) ja John Postin (1987) ajatuksiin. Kleinin mukaan oikeuttamisen ketju voi olla ääretön ja ei-kehämäinen. Infinitismi koostuu siis seuraavista kahdesta periaatteesta: # Kehäpäätelmien välttäminen (principle of avoiding circularity, PAC): kaikille uskomuksille x pätee, jos henkilöllä S on perustelu x:lle, niin kaikille uskomuksille y pätee, että jos y on osa x:n perusteluhistoriaa S:lle, niin x ei ole osa y:n perusteluhistoriaa S:lle. # Mielivaltaisuuden välttäminen (principle of avoiding arbitrariness, PAA): kaikille uskomuksille x pätee, jos henkilöllä S on oikeutus x:lle, niin x:lle on olemassa jokin syy r1, joka on saatavilla S:lle; ja r1:lle on olemassa jokin syy r2, joka on saatavilla S:lle; ja niin edelleen. Ensimmäinen suuntautuu erityisesti koherentismia, toinen erityisesti fundamentalismia vastaan. Kleinin mukaan vain infinitismi pystyy noudattamaan kumpaakin periaatetta. == Lähteet == == Aiheesta muualla == * Bergmann, Michael: Is Klein an Infinitist about Doxastic Justification? * Klein, Peter D.: Human Knowledge and the Infinite Regress of Reasons * Turri, John: On the Regress Argument for Infinitism Synthese 166:1. January 2009. Luokka:Tietoteoria
Leimahdus

Leimahdus () on ranskalaisohjaaja Philippe Triboitin televisioelokuva vuodelta 2007. Tosipohjainen elokuva kertoo Pariisissa vuonna 2005 puhjenneista mellakoista siirtolaistaustaisten nuorten ja poliisin välillä. Elokuvan on käsikirjoittanut yhdessä ohjaajan kanssa Marc Herpoux. Väkivaltaisuudet käynnistyivät lokakuun lopulla 2005 Pariisin Île-de-Francen alueella sen jälkeen kun Clichy-sous-Bois'ssa siirtolaistaustaiset nuoret kuulivat kahden poliisien takaa-ajaman pojan kuolemasta. Jalkapalloa pelanneet pojat lähtivät pakoon henkilöllisyyspapereita tarkistamaan tulleita poliiseja. Kolme heistä pakeni sähkömuuntajaan ja kaksi heistä, 15-vuotias malilaistaustainen Bouma Traoré ja 17-vuotias tunisialaissukuinen Zyed Benna, saivat muuntajasta tappavan sähköiskun. Kolmas, 17-vuotias turkinkurdilainen Muttin Altun, loukkaantui ja joutui sairaalahoitoon. Poliisin ja vankilaviranomaisten toimintaa tutkiva valvontavirasto piti Muttin Altunin kuulusteluolosuhteita epäeettisinä lausunnossaan 10.7.2006. Poikien perheiden asianajaja on vaatinut syytettä Ranskan valtiota vastaan poliisin virkavirheestä. Kahta poliisia epäillään hengenvaarassa olevan auttamatta jättämisestä ja muiden hengen tahallisesta vaarantamisesta.Philippe Triboitin elokuva Leimahdus (L'embrasement) (2007) == Lähteet == == Aiheesta muualla == * * Luokka:Ranskalaiset televisioelokuvat Luokka:Vuoden 2007 ranskalaiset elokuvat Luokka:Tositapahtumiin perustuvat elokuvat Luokka:Yhteiskunnalliset elokuvat
Weston-super-Mare

Weston-super-Mare on pieni paikkakunta Englannin länsirannikolla. Se sijaitsee Bristolin kanaalin etelärannalla noin 30 kilometrin päässä Bristolista. Vuoden 2001 väestönlaskennassa kaupungissa oli 71 758 asukasta.Parish of Weston- super-Mare North Somerset Council Alueella on ollut asutusta ainakin rautakaudelta asti. Weston-super-Mare oli kuitenkin pikkukylä, kunnes 1800-luvulla sinne vedettiin rautatie ja rannalle tehtiin kaksi huvilaituria. Silloin siitä tuli suosittu lomakohde. Rautatie toi kaupunkiin vapaapäiväänsä viettäviä työläisperheitä Bristolista, Birminghamista ja kauempaakin. Höyrylaivat toivat matkailijoita kanaalin vastarannalta Walesista. Heitä palveli vuonna 1867 valmistunut Bimbeckin laituri, jossa oli pelihalleja, teehuone, valokuvaamo ja karuselli. Laituri oli tarpeen, koska voimakkaan vuoroveden takia vesi karkaa ajoittain 1,5 kilometrin päähän rantaviivasta. Rannan kävelykatu valmistui vuonna 1880 ja Suuri huvilaituri () vuonna 1904. Se koettiin tärkeäksi liike-elämälle, sillä Bimbeckin laituri oli liian kaukana kylän keskustasta. Westonin 1900-luvulla avattuihin nähtävyyksiin kuuluvat omalle laiturilleen rakennettu yleisöakvaario SeaQuarium, maailman suurin helikopterimuseo sekä maailman suurin yksityinen Lambretta -skootterimuseo. Kaupungin nimen lisämääre "super-Mare" on vanhaa latinaa ja tarkoittaa meren rannalla. Sen on otettu käyttöön erottamaan paikka muista Weston-nimisistä paikkakunnista. == Maantiede ja liikenne == Westonin alue on enimmäkseen tasaista. Siellä on kaksi kukkulaa. 109-metrinen Worlebury Hill kaupungin pohjoisrajalla ja Bleadon Hill, 176 metriä, kaupungin eteläpuolella. Kaupungin pohjoispuolella on Sand point, jossa Severn-joen estuaari yhtyy Bristolin kanaaliin. Kaupungin länsiosassa on Weston Bayn hiekkaranta, jonka edustalta paljastuu laskuveden aikana kurainen savikko.Weston-super-Mare Visit Somerset Suurimmillaan vuoroveden vaihtelu Bristolin kanaalissa ja Severnin estuaarissa on 14,5 metriä.Severn Tidal Power report UK Environment Agency Bristolin ja Exeterin välinen rautatie ulotettiin Weston-super-Mareen vuonna 1841. Sen suunnittelija Isambard Kingdom Brunel asui Westonissa radan rakennusaikana.Weston-super-Mare Tourist Information Tour UK Ratalinjausta on sen jälkeen muutettu, ja nykyinen asema on vuodelta 1881. Lähin lentokenttä on Bristolin lentoasema. Yhdystie Weston-super-Maresta läheisen M5-moottoritien liittymään muutettiin nelikaistaiseksi 1990-luvulla, mikä vähensi liikenneruuhkia alueella. == Lähteet == == Aiheesta muualla == Luokka:Asutut paikat Somersetissä Luokka:Englannin kaupungit Luokka:Englannin kunnat
Thomas Zehetmair

Thomas Zehetmair (s. 23. marraskuuta 1961 Salzburg) on itävaltalainen viulisti ja kapellimestari.Thomas Zehetmair AllMusic Zehetmair aloitti viulunsoiton opiskelun 5-vuotiaana vanhempiensa johdolla. Hänen opettajanaan oli myöhemmin myös Mozarteumissa hänen isänsä, Helmut Zehetmair. Zehetmair sai opetusta lisäksi Nathan Milsteinilta ja Max Rostalilta. Vuonna 1993 Zehetmair sai ensimmäisen paikkansa kapellimestarina Camerata Bern -orkesterissa. Seuraavana vuonna hän perusti Zehetmair-kvartetin. Zehetmairin ohjelmisto ulottuu barokkimusiikista (erityisesti Bachista) nykysäveltäjiin, kuten Heinz Holligeriin, Valentin Silvestroviin ja Wilhelm Killmayeriin. Zehetmair on usein johtanut orkesteria esiintyessään samanaikaisesti solistina. Hän on varhaisessa ohjelmistossa hyödyntänyt historiallisia esityskäytäntöjä, joihin on saanut opastusta Nikolaus Harnoncourtilta. Zehetmair on tehnyt kamarimuusikkona yhteistyötä muiden muassa Alfred Brendelin, Cyprien Katsariksen ja Gidon Kremerin kanssa. Hän on esiintynyt solistina johtavien orkesterien, kuten Berliinin ja Wienin filharmonikkojen sekä useiden yhdysvaltalaisorkesterien kanssa. Vuosina 2002–2014 Zehetmair toimi Northern Sinfonian musiikillisena johtajana. Hän on toiminut pääkapellimestarin ja musiikillisen johtajan tehtävissä myös Orchestre de chambre de Parisissa, Musikkollegium Winterthurissa ja Stuttgartin kamariorkesterissa. Zehetmair on tehnyt levytyksiä monille levymerkeille, kuten EMI:lle, Philips Recordsille, Teldecille, Warner Classicsille ja ECM Recordsille. Hänen saamiensa palkintojen ja tunnustusten joukossa ovat olleet Preis der deutschen Schallplattenkritik sekä kunniatohtorin arvot Weimarin Franz Liszt -musiikkiyliopistosta ja Newcastlen yliopistosta.Thomas Zehetmair announced as Music Director of Musikkollegium Winterthur from September 2016 Askonas Holt Zehetmairin vaimo on alttoviulisti Ruth Killius.THOMAS ZEHETMAIR/RUTH KILLIUS: MANTO AND MADRIGALS (ECM NEW SERIES 2150) ECM Reviews == Lähteet == Luokka:Itävaltalaiset viulistit Luokka:Itävaltalaiset kapellimestarit Luokka:Vuonna 1961 syntyneet Luokka:Elävät henkilöt
Kiss Your Heart Goodbye

Kiss Your Heart Goodbye on Stalingrad Cowgirlsin toinen studioalbumi. Levy julkaistiin Suomessa 5. toukokuuta 2010 sekä Ruotsissa, Norjassa ja Tanskassa 27. syyskuuta 2010. Tuottajana albumilla on toiminut Jyrki Tuovinen. Albumi nousi Suomen virallisen albumilistan sijalle 27. ja Rumban albumilistalle sijalle 15.Rumban albumilista Rumba. Viitattu 24.5 2010. Albumin ensimmäinen single Baby Girl nousi YleX:n soittolistalle sekä YleX Himotuimmat -listan ykköseksi viikoilla 15, 20 ja 27YleX Himotuimmat YleX. Viitattu 24.5.2010YleX Himotuimmat YleX. Viitattu 24.5.2010.. Kappaleesta on myös kuvattu Kusti Mannisen ohjaama musiikkivideo.youtube.com Baby Girl musiikkivideo. Viitattu 3.6.2010 Toisena singlenä levyltä julkaistiin 911. == Kappaleet == # # # # # # # # # # == Arvostelut == * Soundi: Soundi == Lähteet == == Aiheesta muualla == * Albumin arvostelu MTV:n sivustolla * Kiss Your Heart Goodbye discogs.com -sivustolla Luokka:Vuoden 2010 albumit Luokka:Stalingrad Cowgirlsin albumit Luokka:Jyrki Tuovisen tuottamat albumit
Akateeminen kysymys

Akateeminen kysymys on vuoden 2010 alussa voimaan tullutta yliopistolakia ja siitä käytyjä keskusteluja ja kamppailuja tarkasteleva tietokirja. Kirjan on toimittanut Tuukka Tomperi ja kustantanut Vastapaino vuonna 2009. ==Kirjan sisällys== Tuukka Tomperi: Akateemisia kysymyksiä esipuheen muodossa I Tunnelmakuvia *Antti Salminen: Fragmentteja murroksesta *Suvi Ronkainen: Universitas 2010 -juhla: Kuohuviinistä (auto)etnografiaa II Kokemuksia, polkuja ja sattumia *Heikki Patomäki: Yliopisto konkreettisena utopiana: kokemuksia Turusta Nottinghamiin ja Helsingistä Melbourneen *Emilia Palonen: Yliopistouudistus periferiassa *Jussi Pakkasvirta: Kun Universitatis muuttui projektiksi *Juha Suoranta: Alamaisten elämää III Vanha ja uusi yliopisto *Oili-Helena Ylijoki: Yliopiston lumo *Päivi Naskali: Uusi häpeän yliopisto *Leena Koski: Yliopiston sisäisen järjestyksen muutos *Jussi Vähämäki: Tietopaja *Matti Vesa Volanen: Yliopisto 3.0 IV Laki lähikuvassa *Tuukka Tomperi: Yliopistolaki taustoineen. Koulutuspoliittinen tarkastelu *Martina Reuter: Haave strategisesta ohjauksesta *Thomas Wallgren: Yliopiston autonomian kaventaminen V Lopuksi: niin se käy Petri Koikkalainen: Yliopistouudistus poliittisen tahdon ilmentymänä ==Lähteet== ==Aiheesta muualla== *Akateemisen kysymyksen blogi *Akateeminen kysymys kustantajan sivulla Luokka:Vuoden 2010 kirjat Luokka:Kiistat
Ozeaneum

thumb|Ozeaneum Ozeaneum on meritieteellinen museo Saksan Stralsundissa. Museo avattiin vuonna 2008, ja se on osa Saksan meritieteellistä museota. Siinä on viisi näyttelyaluetta ja useita akvaarioalueita, joista suurimpaan mahtuu 2,6 miljoonaa litraa vettä. Ozeaneumissa yhdistyy perinteinen museo sekä akvaariot, joissa esitellään lähimerien, kuten Itämeren ja Pohjanmeren, elämää. Vuonna 2009 Ozeaneumissa vieraili 1,2 miljoonaa ihmistä, ja se olikin Saksan kolmanneksi suosituin museokohde. Vuonna 2010 Ozeaneum valittiin vuoden museoksi European Museum of the Year Award -konferenssissa Tampereen Vapriikissa. Vuonna 2018 museo täytti 10 vuotta, jolloin sen koko olemassaolohistorian aikana näyttelyitä oli käynyt katsomassa 6,2 miljoonaa ihmistä. == Lähteet == *Aamulehti 23.5.2010 sivu B19 Luokka:Saksan museot Luokka:Akvaariot Luokka:Tiedemuseot Luokka:Mecklenburg-Etu-Pommeri
Vuoden eurooppalainen museo -palkinto

Vuoden eurooppalainen museo -palkinnon () jakaa vuosittain Euroopan museofoorumi. Vuoden eurooppalaisen museon tittelistä pääsee kilpailemaan uusi tai uudistunut museo, ja palkintoa on jaettu vuodesta 1977 asti. Pronssisen kiertopalkinnon on tehnyt kuvanveistäjä Henry Moore. == Vuoden eurooppalainen museo -tittelin voittajat == Vuosi Voittanut museo Paikkakunta Maa 1977 Ironbridge Gorge Museum Trust Ironbridge 1978 Rheydtin linna Mönchengladbach 1979 Musée de la Camargue Arles 1980 Staatliches Museum Katharinenkonvent Utrecht 1981 Kansantaiteen museo Náfplio 1982 Musée d'Art et d'Histoire Saint- Denis 1983 Sargansin linna Sargans 1984 Zuiderzeemuseum Enkhuizen 1987 Beamish Museum Stanley 1988 Brandts Klædefabrik Odense 1989 Sundsvall Museum Sundsvall 1990 Écomusée de l'Avesnois à Fourmies Fourmies 1991 Leventis-Museo Nikosia 1992 Landesmuseum für Technik und Arbeit Mannheim 1993 Alta Museum Alta 1994 Tanskan kansallismuseo Kööpenhamina 1995 Olympiamuseo Lausanne 1996 Muzeul Ţăranului Român Bukarest 1997 Anadolu Medeniyetleri Müzesi Ankara 1998 National Conservation Centre Liverpool 1999 Musée Français de la Carte à Jouer Issy-les-Moulineaux 2000 Guggenheim-museo Bilbao 2001 National Railway Museum York 2002 Chester Beatty Library Dublin 2003 Victoria and Albert Museum Lontoo 2004 Museo Arqueológico Provincial de Alicante Alicante 2005 Nederlands Openluchtmuseum Arnhem 2006 CosmoCaixa Barcelona 2007 Deutsches Auswandererhaus Bremerhaven 2008 KUMU Tallinna 2009 Salzburg Museum Salzburg 2010 Ozeaneum Stralsund 2011 Gallo-Roman Museum Tongeren 2012 Madinat al-Zahra Museum Cordoba 2013 Riverside Museum Glasgow 2014 Viattomuuden museo Istanbul EMYA 2014 Winners 2015 Rijksmuseum Amsterdam EMYA 2015 Winners 2016 Puolan juutalaisten historian museo Varsova EMYA 2016 Winners 2017 Geneven etnografinen museo Geneve 2018 Designmuseo Lontoo 2019 Rijksmuseum Boerhaave Leiden 2020 Stapferhaus Lenzburg 2021 Naturalis Biodiversity Center Leiden 2022 Museum of the Mind Haarlem 2023 L'Etno Valencian Museum of Ethnology Valencia 2024 Siida Inari ==Katso myös== * Vuoden museo -palkinto (Suomi) * Ruotsin Vuoden museo -palkinto == Lähteet == *Aamulehti 23.5.2010 sivu B19 ===Viitteet=== == Aiheesta muualla == * Euroopan museoforum Luokka:Museopalkinnot